**সেবার তালিকা :**

গণযোগাযোগ ও আন্ত:ব্যক্তিক যোগাযোগের মাধ্যমে তৃণমূল পর্যায়ে সরকারের নীতি ও উন্নয়ন কার্যক্রম সম্পর্কে জনগণকে অবহিত, শিক্ষিত ও উদ্বুদ্ধ করা।

প্রামাণ্য চলচ্চিত্র প্রদর্শনের মাধ্যমে সরকারের বিভিন্ন উন্নয়নমূলক কার্যক্রমের প্রচার এবং এর উপর নির্মিত পোস্টার, লিফলেট, সাময়িকী ও অন্যান্য প্রচার সামগ্রী বিতরণ করা।

গণসঙ্গীত, গণসংলাপ, পথনাটক, স্থিরচিত্র প্রদর্শনী, রচনা প্রতিযোগিতা, শিশু মেলা, মহিলা সমাবেশ, প্রেসব্রিফিং, ক্ষুদ্র ও খন্ড সমাবেশ, আলোচনা সভা, ‍উন্মুক্ত বৈঠক, নেতৃস্থানীয় ব্যক্তিবর্গের অংশগ্রহণে ওরিয়েন্টেশন কর্মশালা ও প্রশিক্ষণ, র‌্যালি প্রভৃতির মাধ্যমে জনগণকে সরকারের চলমান উন্নয়নমূলক কর্মকান্ডে সম্পৃক্ত এবং উদ্বুদ্ধকরণ।

সরকারের বিভিন্ন গুরুত্বপূর্ণ ও জরুরী বিষয়ে (যেমন-দুর্যোগকালীন) পথপ্রচার।

সিনেমাটোগ্রাফ অ্যাক্ট/চলচ্চিত্র সেন্সর অ্যাক্ট লঙ্ঘন প্রতিরোধে সিনেমা হল পরিদর্শন।

ভিভিআইপি/ভিআইপিগণের অনুষ্ঠান, জাতীয়/আন্তর্জাতিক দিবস ও সম্মেলন এবং সরকারের বিভিন্ন জনগুরুত্বপূর্ণ অনুষ্ঠানে শব্দযন্ত্র স্থাপন।

সরকারের ঊর্ধ্বতন কর্তৃপক্ষকে সরকারি নীতি ও কার্যক্রম সম্পর্কে জনপ্রতিক্রিয়া অবহিত করা।

সন্ত্রাস, জঙ্গিবাদ, সামাজিক কূপমন্ডুকতা ও কুসংস্কারের বিরুদ্ধে জনমত সৃষ্টির জন্য সর্বসাধারণকে উদ্বুদ্ধ করা।

সরকারের উন্নয়নমূলক কার্যক্রমের উপর নিয়মিত প্রেসব্রিফিং এর আয়োজন এবং অধিক প্রচারের জন্য স্থানীয় সংবাদ মাধ্যমসহ বেতার, টেলিভিশন, পিআইডি ও বাসস এ প্রেস রিলিজ প্রেরণ করা।

স্থানীয় গণমাধ্যমকর্মী এবং স্থানীয় প্রতিষ্ঠানের সাথে লিয়াজোঁ রক্ষা করা এবং তথ্য আদান প্রদান করা।

সর্বোপরি আধুনিক তথ্য ও যোগাযোগ প্রযুক্তি ব্যবহার করে প্রচার কৌশলসমূহকে অধিকতর কার্যকরী ও সমৃদ্ধ করা।